b'\n_START_ARTICLE_\n1. proletarska brigada (NOVJ)\n_START_SECTION_\nZgodovina\n_START_PARAGRAPH_\nNa podlagi odloka Politbiroja KPJ je Vrhovni \xc5\xa1tab NOPOJ 21. decembra 1941 ustanovil 1. proletarsko narodnoosvobodilno udarno brigado. Brigado je sprva (poleg \xc5\xa1taba in pri\xc5\xa1tabnih enot) sestavljalo pet bataljonov: 1. \xc4\x8drnogorski, 2. \xc4\x8drnogorski, 3. kragujev\xc5\xa1ki, 4. kraljevi\xc5\xa1ki in 5. \xc5\xa1umadijski bataljon; pozneje so brigadi dodali \xc5\xa1e 6. beograjski bataljon. Prvotno je Politbiro nameraval ustanoviti brigado, katero bi sestavljali izbrani najbolj\xc5\xa1i partizani iz vseh narodnosti Jugoslavije, a to nikoli ni bilo realizirano. Tako je Tito \xc5\xa1e v za\xc4\x8detku januarja 1942 zahteval, da se v brigado po\xc5\xa1lje 300 najbolj\xc5\xa1ih borcev iz Hrva\xc5\xa1ke, a to se ni nikoli zgodilo. Brigada je tako predstavljala mo\xc4\x8dno mobilno rezervno enoto Vrhovnega \xc5\xa1taba NOPOJ._NEWLINE_Brigadni ognjeni krst je potekal med 22. in 23. decembrom istega leta, ko se je brigada na podro\xc4\x8dju Gao\xc4\x8di\xc4\x87a in Mio\xc4\x8da spopadla s sovra\xc5\xbenikom; partizanom je uspelo zajeti 124 italijanskih vojakov. V spomin na bitko je bil po vojni uveden spominski dan.'